বাংলায় শীঘ্রই শুরু হবে SIR প্রক্রিয়া! কী কী নথি লাগবে?

ওয়েব ডেস্ক : সদ্যই বিহারে (Bihar) সম্পন্ন হয়েছে ভোটার তালিকা সংশোধন বা স্পেশাল ইনটেনসিভ রিভিশন (Special Intensive Revision)। প্রশ্ন উঠছিল, বাংলায় কবে থেকে চালু হবে এই প্রক্রিয়া। কমিশন সূত্রে খবর, নভেম্বরের শুরুর দিকে রাজ্যজুড়ে শুরু হতে পারে এসআইআর প্রক্রিয়া। কমিশন জানিয়েছে, অনুপ্রবেশকারী ও অবৈধকারীদের ভোটার তালিকা (Voter List) থেকে বাদ দিতেই এই পদক্ষেপ। ভারতীয় নাগরিকরাই যাতে ভোট দানের অধিকার পান তার জন্যই এই সংশোধনী।

এসআইআর (SIR) প্রক্রিয়া চালু হলে বাড়ি বাড়ি যাবেন বুথ স্তরের আধিকারিকরা। দেওয়া হবে একটি ফর্ম। তা ফিলাপ করে জমা দিতে হবে প্রত্যেককে। পাশাপাশি জমা দিতে হবে সেলফ ভারতীয় নাগরিকত্বের অ্যাটেস্টেট ঘোষপত্রও। বিহারে ভোটার তালিকার সংশোধনের সময় ১১টি নথির তালিকা দেওয়া হয়েছিল কমিশনের তরফে। বাংলার ক্ষেত্রেও একই হতে পারে বলে মনে করা হচ্ছে।

আরও খবর : চকলেট বোমা নিয়ে বচসা, স্বামীকে বাঁচাতে গিয়ে আক্রান্ত গৃহবধূ

এসআইআর প্রক্রিয়ায় কোন কোন দেখতে পারে কমিশন? দেখে নিন তালিকা

(১) সরকারি বা রাষ্ট্রায়ত্ত সংস্থার পরিচয়পত্র (২) ১ জুলাই ১৯৮৭ সালের আগে জারি হওয়া সরকারি নথি (৩) বিধিবদ্ধ প্রতিষ্ঠান থেকে পাওয়া জন্ম সার্টিফিকেট (৪) পাসপোর্ট (৫) কোনও বোর্ড বা বিশ্ববিদ্যালয় থেকে শিক্ষাগত যোগ্যতার সার্টিফিকেট (অবশ্য তাতে উল্লেখ থাকতে হবে সাল ও তারিখের) (৬) স্থায়ী বাসিন্দা হওয়ার সার্টিফিকেট ( তা নিতে হবে জেলাশাসক বা তার সমতুল কোনও আধিকারিকের কাছ থাকে) (৭) কাস্ট সার্টিফিকেট (৮) বনপালের সার্টিফিকেট (৯)এনআরসি-তে অন্তর্ভুক্তির প্রমাণ (১০) রাজ্য সরকার ও প্রশাসন প্রদত্ত পারিবারিক রেজিস্টার (১১) সরকার প্রদত্ব দমি বা বাড়ির দলিল বা পর্চা।

অন্যদিকে, বিহারে ভোটার তালিকা সংশোধনের (SIR) সময় সুপ্রিম কোর্ট নির্দেশ দিয়েছিল, যাদের নাম ভোটার তালিকা থেকে বাদ গিয়েছে, নতুন করে আবেদনের ক্ষেত্রে আধারকার্ড ব্যবহার করা যাবে। তবে সেটি নাগরিকত্বের প্রমাণ নয়। কমিশন জানিয়েছিল, শেষ বার বিহারে ২০০৩ সালে ভোটার তালিকার সংশোধন হয়েছিল। ফলে সেই সময় যাদের নাম ভোটার তালিকায় ছিল তাঁদেরকে নতুন করে কোনও নথি দিতে হবে না। কিন্তু পরে যাঁদের নাম তালিকায় উঠেছে, তাদেরকে প্রয়োজনীয় নথি জমা দিতে হবে।

পশ্চিমবঙ্গেও (West Bengal) ২০০২ সালের তালিকাকে প্রামাণ্য হিসাবে ধরা হতে পারে। ফলে ২০০২ সালে যাদের নাম ভোটার তালিকায় রয়েছে তাদের আর আলাদা করে নথি জমা দিতে হবে না। শুধু নিজেদের নথি দেখালেই হবে।