ফের SIR নিয়ে গর্জে উঠলেন মুখ্যমন্ত্রী, চিঠি লিখলেন জ্ঞানেশ কুমারকে

কলকাতা: SIR নিয়ে মুখ্য নির্বাচন কমিশনার জ্ঞানেশ কুমারকে (Chief Election Commissioner Gyanesh Kumar) পঞ্চম চিঠি দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। ফের একবার সাধারণ মানুষকে হেনস্থা করা হচ্ছে বলে অভিযোগ জানিয়েছেন মমতা। সঙ্গে একগুচ্ছ সমস্যার কথা জানিয়েছেন।এসআইআর শুনানি প্রক্রিয়ায় ভোটাররা যে সমস্ত নথি জমা দিচ্ছেন, তার কোনও রিসিভ কপি দেওয়া হচ্ছে না। ভোটারদের হয়রানির শেষ নেই। তাঁদের দেওয়া নথিপত্র নির্বাচন কমিশন গ্রাহ্যই করছে না, প্রাপ্তিস্বীকারও করছে না। এই অভিযোগ তুলে দিল্লির কমিশনকে পঞ্চম চিঠি পাঠালেন মুখ্যমন্ত্রী মমতা বন্দ্যোপাধ্যায়। এর আগে গত শনিবার, মাত্র ২ দিন আগেই শুনানির নোটিস সংক্রান্ত বিষয়ে নিজের আপত্তির কথা জানিয়ে মুখ্য নির্বাচন কমিশনারকে চিঠি লিখেছিলেন মমতা বন্দ্যোপাধ্যায়।

মুখ্যমন্ত্রী ফের চিঠি দিলেন দেশের মুখ্য নির্বাচন কমিশনার জ্ঞানেশ কুমারকে। এই নিয়ে পঞ্চমবার চিঠি দিলেন মুখ্যমন্ত্রী।মুখ্য নির্বাচন কমিশনারকে চিঠিতে মমতা লেখেন, এসআইআর প্রক্রিয়াটাই যান্ত্রিক প্রক্রিয়ায় পরিণত হয়েছে। এই পদ্ধতি ভিত্তিহীন, বেঠিক। এভাবে কাজ চললে যে কোনও সময়ে যে কোনও ভোটারের নাম তালিকা থেকে বাদ পড়ে যাবে বলে আশঙ্কা প্রকাশ করেছেন মুখ্যমন্ত্রী।ভোটারদের হয়রানির শেষ নেই।ভোটাররা তাঁদের যোগ্যতার প্রয়োজনীয় নথি জমা দিচ্ছেন। কিন্তু বেশ কিছু ক্ষেত্রে, জমা দেওয়া নথির জন্য কোনও যথাযথ স্বীকৃতি বা রসিদ দেওয়া হচ্ছে না। পরবর্তীক্ষেত্রে যাচাই প্রক্রিয়াতে সেই নথি নট ফাউন্ড বা নট অ্যাভেলেবেল দেখাচ্ছে এবং এভাবেই নাম বাদ যাচ্ছে ভোটার তালিকা থেকে অভিযোগ মুখ্যমন্ত্রীর।এভাবে ভোটারদের বঞ্চিত করা হচ্ছে বলে অভিযোগ মমতার। সাধারণ মানুষের হয়রানি বন্ধ করার আবেদন জানিয়েছেন মমতা বন্দ্যোপাধ্যায়।