বিএলওদের অসুবিধার হলে অতিরিক্ত কর্মী মোতায়েন, কমিশনকে নির্দেশ আদালতের

নয়াদিল্লি: নির্বাচন কমিশনে (Election Commission) নিযুক্ত সরকারি কর্মীদের অবশ্যই এসআইআরের দায়িত্ব পালন করতে হবে। বিএলওরা অসুবিধার সম্মুখীন হলে অতিরিক্ত কর্মী মোতায়েন করা যেতে পারে। জাতীয় নির্বাচন কমিশনকে নির্দেশ সুপ্রিম কোর্টের (Supreme Court)। ভারতের প্রধান বিচারপতি সূর্য কান্ত ও বিচারপতি জয়মাল্য বাগচীর বেঞ্চের পর্যবেক্ষণ, SIR সহ ভিন্ন দায়িত্ব পালনের উদ্দেশ্যে ভারতের নির্বাচন কমিশনের অধীনে রাজ্য সরকারের কর্মচারীরা এই ধরনের দায়িত্ব পালন করতে বাধ্য। ভারতের নির্বাচন কমিশনের SIR দায়িত্বে নিযুক্ত বুথ স্তরের কর্মকর্তারা (BLO) অসুবিধার সম্মুখীন হন। যার মধ্যে রয়েছে তাদের নিয়মিত সরকারি কাজের দায়িত্ব পালনের পাশাপাশি ভারতীয় নির্বাচন কমিশন কর্তৃক প্রদত্ত অতিরিক্ত দায়িত্বের চাপ। তাহলে রাজ্য সরকার এই ধরনের অসুবিধা দূর করতে পারে।

আদালত পরামর্শ দিয়েছে যেসব ক্ষেত্রে BLO-রা সমস্যার সম্মুখীন হচ্ছেন, সেই সমস্যাগুলি সমাধানের জন্য রাজ্য সরকার যেন প্রয়োজনীয় পদক্ষেপ গ্রহণ করে। নির্বাচন প্রক্রিয়া স্বচ্ছ ও মসৃণভাবে পরিচালনার জন্য রাজ্য সরকার ও নির্বাচন কমিশনের মধ্যে সহযোগিতার গুরুত্বও সুপ্রিম কোর্ট বিশেষভাবে উল্লেখ করেছে।

আরও পড়ুন: পুতিনের জন্য প্রোটোকল ভাঙলেন মোদি!

অসুবিধা দূর করতে আদালতের প্রস্তাব, রাজ্য সরকারগুলি ভারতীয় নির্বাচন কমিশনের অধীনে অতিরিক্ত কর্মী মোতায়েন করার বিবেচনা করতে পারে। যাতে কাজের চাপ আনুপাতিকভাবে হ্রাস করা যায়। যেখানেই কোনও কর্মচারীর নির্বাচন কমিশন কর্তৃক দায়িত্ব থেকে অব্যাহতি চাওয়ার কোনও নির্দিষ্ট কারণ থাকে, রাজ্য সরকার কেস-টু-কেস ভিত্তিতে এই ধরনের অনুরোধ বিবেচনা করবে এবং সেই ব্যক্তির পরিবর্তে অন্য একজন কর্মচারী নিয়োগ করবে। এসআইআর কর্তব্য পালনকালে মারা যাওয়া বিএলওদের জন্য ক্ষতিপূরণ চেয়ে আবেদন। ক্ষতিগ্রস্ত ব্যক্তি বা আবেদনকারী পরবর্তী পর্যায়ে আবেদন করতে পারবেন।

অন্য খবর দেখুন